《重游飞来寺》
明代·袁应文

十年几度飞来寺，今日重登倍爽神。榻倚翠岚僧入定，树悬苍爽鸟窥人。

檐间果落虚堂暮，竹底泉香碧涧春。自上半云还自笑，世人何处渡迷津。

作者简介：袁应文，字仲奎。一字聚霞。东莞人。明神宗万历元年（一五七三）举人，授福建沙县知县，擢御史，出为贵州佥事，历仕贵州按察使。年八十二卒。清道光《广东通志》卷二八一有传。